# SMART Balkan

# Civilno društvo za povezan Zapadni Balkan

# REFERENCA POZIVA NO 001 1/2023

# OPIS ZADATAKA

# Za nacionalne mentore/ice organizacijama civilnog društva

### Pozadina

Projekat SMART Balkan implementira konzorcij organizacija: Centar za promociju civilnog društva (CPCD) iz Bosne i Hercegovine, Center for Research and Policy Making (CRPM) iz Sjeverne Makedonije i Institute for Democracy and Mediation (IDM) iz Albanije.

Konzorcij je odgovoran za sve aspekte procesa dodjele grantova i osigurat će da se svim grantovima upravlja u skladu sa regulativama donatora i internim procedurama svih partnera. Osnovni fokus SMART Balkan projekta je dodjela preko 450 grantova i izgradnja kapaciteta organizacija civilnog društva u okviru dvije tematske oblasti: sigurnost i stabilnost i upravljanje sa snažnim aspektom regionalne saradnje.

Planirani razvoj i izgradnja kapaciteta dobitnika granta će biti osigurani kroz pružanje finansijske podrške usluga i proizvoda koje organizacije civilnog društva trebaju kako bi ostvarile svoje ciljeve.

Projekat predviđa mentorsku podršku manje razvijenim organizacijama civilnog društva u šest zemalja korisnica kao mjera za osnaživanje kapaciteta OCD da bi se doprinijelo održivijem civilnom društvu u zemljama korisnicama.

### CILJEVI I OČEKIVANI REZULTATI

Opći cilj ovog projekta je angažovanje nacionalnih mentora/ica (eksperata/ica) kako bi pružili/e mentorsku podršku organizacijama civilnog društva u šest zemalja korisnica projekta (Albanija, Bosna i Hercegovina, Crna Gora, Kosovo, Sjeverna Makedonija i Srbija) koji će poboljšati i osnažiti kapacitete OCD za izgradnju održivijih organizacija civilnog društva u zemljama korisnicama.

Preciznije, mentorska podrška OCD u šest zemalja korisnica će pružiti stručnost i savjete na osnovu posebnih potreba za razvoj OCD ili pružiti im podršku u prevazilaženju različitih izazova sa kojima se suočavaju tokom svakodnevnog rada ali nije ograničeno samo na ova polja rada[[1]](#footnote-1):

1. Upravljanje organizacijom
	* Strateško planiranje
	* Menadžment (HR i organizacioni)
	* Liderstvo
	* Monitoring i evaluacija
	* Rad orijentisan ka rezultatima i izvještavanju (uključujući implementaciju projekta)
2. Zagovaranje i razvoj
	* Zagovaranje (razvoj sažetaka politika, istraživanje,..)
	* Rad sa drugim zainteresiranim stranama
	* Komunikacija i promocija
3. Tematska područja
	* sigurnost
	* stabilnost
	* upravljanje
	* rod
	* okoliš
	* EU integracije
4. Finansijski i pravni okvir
	* Finansijski menadžment (uključujući oporezivanje)
	* Pravna podrška
	* Pravni i finansijski savjeti

U svrhu pružanja mentorske podrške nacionalna baza menotra/ica će biti kreirana za svaku zemlju korisnicu. Nacionalni mentori/ce će biti izabrani na osnovu njihove stručnosti u iznad navedenim poljima rada i/ili druge relevantne stručnosti povezane sa razvojem OCD i podrške.

Regionalni ured SMART Balkan projekta će pružiti informacije o organizaciji koje su prikupljene kroz proces samoevaluacije.

1. REZULTATI

Tokom mentorske podrške očekuje se da će zbirno 90 organizacija iz zemlja korisnica dobiti mentorsku podršku kroz ovu aktivnost u periodu 2023. – 2025. godina.

Regionalni uredi će pružiti ukupno 30 dana mentorstva za trogodišnji period, odnosno 10 mentorskih dana po godini.

Nacionalni mentori/ce će biti angažovani/e na osnovu njihove stručnosti i specifičnih zahtjeva i potreba OCD. Podrška može uključivati savjete, rad na terenu, učešće u kreiranju strateškog plana ili ostalih dokumenata ili zastupljenost u određenim aktivnostima koje su povezane sa programom i finansijskim upravljanjem organizacijom, upravljanje ljudskim resursima, upravljanje projektom i izgradnja imidža.

### OBIM RADA

Mentorska podrška će biti ponuđena OCD u svakoj zemlji korisnici projekta. OCD trebaju izraziti potrebu za mentorskom podrškom usaglašenu sa službenikom/com za grantove u relevantnoj državi. Službenik/ca za grantove će povezati OCD i mentora/icu na osnovu njegove/njene stručnosti.

1. KODEKS PONAŠANJA

Očekuje se da nacionalni mentori/ce pruže mentorsku podršku baziranu na principima i vrijednostima SMART Balkan projekta koje su: profesionalizam, nepristrasnost, izvrsnost, povjerljivost i efikasnost.

1. IZBOR NACIONALNIH MENTORA/ICA

Nacionalni mentori/ce će biti izabrani na osnovu njihove stručnosti i dostupnosti.

Pristigle prijave za nacionalne mentore/ice će biti evaluirane 06.03.2023.godine i kandidati/kinje koji/e uđu u uži izbor će biti informisani da li su dio nacionalne baze mentora/ica.

Konačna odluka i angažovanje nacionalnih mentora/ica će biti donešena u kasnijoj fazi u ovisnosti od specifičnih zahtjeva i potreba OCD u poljima stručnosti nacionalnog/e mentora/ice.

Nakon potpisivanja ugovora o djelu nacionalnom/oj mentoru/ici će biti dodijeljene OCD sa njihovim zahtjevima i potrebama za koje će mentori/ce pripremiti izvještaje o mentorstvu po završetku pružanja podrške. Savjeti dati OCD trebaju također biti u pisanom formatu tako da mogu biti korisni i za ostale organizacije. Savjeti će biti objavljeni na web stranici projekta unutar dijela Resource Box i na društvenim mrežama.

1. PROFIL MENTORA/ICE

Uspješni aplikanti za nacionalne mentore/ice trebaju:

1. imati završen najmanje dodiplomski studij, poželjno u društvenim naukama, ekonomiji, pravu, sigurnosnim studijama, mirovnim studijama, javnoj upravi, studijama roda, političkim naukama ili u drugom povezanom polju relevantnom za rad organizacija civilnog društva
2. imati najmanje 5 godina radnog iskustva u oblasti specifične stručnosti
3. prethodno iskustvo u radu sa ili u civilnom sektoru će se smatrati prednošću
4. demonstrirana relevatna stručnost iz jedne ili više narednih oblasti rada OCD (ali nije ograničavajuće samo na ove oblasti):[[2]](#footnote-2)
	1. Strateško planiranje
	2. Menadžment (HR i organizacioni)
	3. Liderstvo
	4. Usluge orijentisane ka klijentima
	5. Finansijsko upravljanje (uključujući oporezivanje)
	6. Komunikacija i promocija
	7. Rad sa ostalim zainteresiranim stranama
	8. Monitoring i evaluacija
	9. Rezultati (ukljujući implementaciju projekta)
	10. Zagovaranje (razvoj sažetka politike, istraživanje, ...)
	11. Sigurnost, stabilnost i dobro upravljanje, EU integracije, rod, okoliš
5. Dobro znanje i razumijevanje zahtjeva donatora, međunarodnih standarda i najboljih praksi relevantnih za izgradnju kapaciteta OCD će se smatrati prednošću
6. Prethodno znanje u implementaciji treninga i mentorstva sa fokusom na razvoj OCD
7. Dobro znanje i konverzacija na Engleskom jeziku i najmanje jednom od lokalnih jezika zemalja korisnica će se smatrati prednošću
8. Odlične analitičke vještine i vještine izvještavanja
9. Dobre vještine rješavanja problema

Prijave za nacionalnu bazu mentora/ica su otvorene za sve stalne ili privremene stanovnike/ce iz 6 zemlja korisnica.

Pravna lica i pojedinci koji se nalaze na Konsolidovanom spisku osoba, grupa i subjekata EU koji podliježu finansijskim sankcijama EU (www.sanctionmaps.eu), Ureda za kontrolu strane imovine ("OFAC") <https://sanctionssearch.ofac.treas.gov/>, Ministarstva finansija SAD-a i na Spisku sankcija Ujedinjenog Kraljevstva <https://docs.fcdo.gov.uk/docs/UK-Sanctions-List.html> **nisu kvalifikovani** da se prijave na ovaj poziv.

1. ZAŠTITA PODATAKA

Lični podaci koji se dostave u cilju prijave na poziv za nacionalne mentore/ice (imena, e-mail adrese i slične informacije) će Konzorcij arhivirati u svrhu procesuiranja prijava, kreiranja ugovora za potencijalni angažman vezan za specifične zahtjeve i potrebe OCD.

Lični podaci će se arhivirati sa posebnom pažnjom i u skladu sa zahtjevima zaštite podataka. Aplikanti mogu bilo kada tražiti da vide njihove lične podatke koje SMART Balkan tim te tražiti njihovo brisanje.

1. POTREBNA PODRŠKA

Ugovarač će osigurati da eksperti/ce imaju adekvatnu administrativnu podršku i pristup svim relevantnim informacijama i dokumentima prijave što omogućuje mentorima/cama da završe dodijeljene zadatke.

Potrebna odreba za prevod (ako mentorski izvještaj treba biti napisan na Engleskom jeziku ili nekom drugom zvaničnom jeziku SMART Balkan projekta u šest zemalja) kao i tehnička podrška i oprema (kompjuter, printer, internet) neophodni za angažman, odgovornost je angažovanog mentora/ice.

1. NAKNADE I PLAĆANJA

Naknada po satu je 20,00 EUR bruto, za mentore/ice angažovane za sljedeće kategorije: upravljanje organizacijom, zagovaranje i razvoj i tematska polja. Naknada po satu je 30,00 EUR bruto za mentore/ice angažovane za finansijski i pravni okvir.

Nacionalni mentori/ce će biti plaćeni na osnovu broja stručnih sati tokom kojih je on/ona bio/la angažovan/a. Jedan stručni sat će se platiti na osnovu kategorija usluga SMART Balkan projekta. Broj radnih sati će biti provjeren od strane službenika/ce za grantove i bazirano na izvještaju i povratnoj informaciji OCD.

1. Polja rada su definisana prema **PQASSO** smjernicama (Sistem praktičnog osiguranja Sistema za male organizacije) koje se mogu pronaći na: [https://web.archive.org/web/20111103212105/http://www.ces-vol.org.uk/index.cfm?pg=42](https://web.archive.org/web/20111103212105/http%3A//www.ces-vol.org.uk/index.cfm?pg=42) [↑](#footnote-ref-1)
2. Polja rada kao što su definisana u **PQASSO** smjernicama, dostupnim na: [https://web.archive.org/web/20111103212105/http://www.ces-vol.org.uk/index.cfm?pg=42](https://web.archive.org/web/20111103212105/http%3A//www.ces-vol.org.uk/index.cfm?pg=42) [↑](#footnote-ref-2)